S-1920/2006

Ár 2006, föstudaginn 8. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1920/2006: Ákæruvaldið gegn Ó-kk-þgf V-kk-þgf E-kk-þgf, sem dómtekið var samdægurs á grundvelli 125. gr. laga nr. 19/1991 um meðferð opinberra mála.

Ríkissaksóknari höfðaði málið með ákæru útgefinni 19. október 2006 á hendur ákærða, Ó-kk-þgf V-kk-þgf E-kk-þgf, kt. 000000-0000, Æsufelli 4, Reykjavík, til refsingar fyrir brot á 1., sbr. 3. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum og brot á 1. mgr. 148. gr. almennra hegningarlaga nr. 19/1940 með áorðnum breytingum, sem hér segir:

1. Fyrir umferðarlagabrot, með því að hafa, aðfaranótt mánudagsins 14. ágúst 2006, ekið bifreiðinni JX-371, sviptur ökurétti og með 108 kílómetra hraða á klukkustund (km/klst), norður Gullinbrú í Reykjavík, þar sem leyfður hámarkhraði er 60 km/klst.

2. Fyrir rangar sakargiftir, með því að hafa, í kjölfar afskipta lögreglu á vettvangi, gefið upp nafn og kennitölu bróður síns, B-kk-ef Þ-kk-ef B-kk-ef, kt. 000000-0000, ritað nafn hans undir vettvangsskýrslu og þannig komið því til leiðar að B-kk-nf Þ-kk-nf var með bréfi Lögreglustjórans í Reykjavík 16. ágúst 2006 sakaður um hraðakstursbrotið og boðið að ljúka því máli með greiðslu fésektar.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærði er aðeins 22 ára, en á þegar að baki óslitinn sakaferil, sem nær til ársins 2001. Frá 18 ára aldri hefur hann hlotið sjö óskilorðsbundna fangelsisdóma, auk nokkurra sektarrefsinga. Við ákvörðun refsingar koma hér sérstaklega til athugunar dómar uppkveðnir 4. apríl 2003 og 2. desember 2005, en með þeim var ákærði meðal annars sakfelldur fyrir brot á 1. mgr. 48. gr. umferðarlaga. Við nánari skoðun er ljóst að ákærði var í fyrra skiptið dæmdur fyrir að hafa ekki ökuskírteini meðferðis og í hið síðara fyrir að hafa ekki gilt ökuskírteini. Hlaut ákærði í seinna skiptið fimm mánaða fangelsi, vegna téðs brots, fíkniefnalagabrots og akstur gegn einstefnu, undir áhrifum áfengis. Jafnframt var hann sviptur ökurétti í tvö ár frá dómsuppsögu að telja. Að þessu gættu er ákærði nú fyrsta sinni sekur um sviptingarakstur samkvæmt 1. mgr. 48. gr. umferðarlaganna. Hann hlaut síðast refsingu 13. september 2006, í formi 46.000 króna sektar fyrir vörslur fíkniefna. Ber að því leyti að dæma honum nú hegningarauka, sbr. 78. gr. almennra hegningarlaga. Þá þykir mega líta til greiðrar játningar ákærða, þess að hann hefur farið í vímuefnameðferð, er kominn í fasta atvinnu, er í sambúð og á von á barni og loks að hann hefur jákvæð meðmæli vinnuveitanda og starfsmanna Fangelsismálastofnunar, sem hafa haft málefni hans til meðferðar.

Með hliðsjón af framansögðu og skírskotun til 77. gr. almennra hegningarlaga þykir refsing hæfilega ákveðin fangelsi í þrjá mánuði og 90.000 króna sekt í ríkissjóð. Eins og hér stendur sérstaklega á þykir mega ákveða að skilorðsbinda fangelsisrefsinguna, eins og nánar greinir í dómsorði. Greiði ákærði á hinn bóginn ekki sektina innan fjögurra vikna frá dómsuppsögu skal koma hennar í stað átta daga fangelsi.

J-kk-nf H-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, Ó-kk-nf V-kk-nf E-kk-nf, sæti fangelsi í þrjá mánuði, en fresta skal fullnustu þeirrar refsingar og hún falla niður að liðnum fimm árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 90.000 króna sekt í ríkissjóð innan fjögurra vikna frá dómsuppsögu, en sæti ella fangelsi í átta daga.

J-kk-nf J-kk-nf